แนวโน้มดัชนีเช้าลุ้นขึ้นต่อเนื่อง
นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นได้ แรงซื้อต่างชาติหนุน
26 ก.ค. 2554

นักวิเคราะห์ฯคาดตลาดหุ้นไทยเช้านี้มีโอกาสปรับตัวขึ้นได้ แรงซื้อต่างชาติหนุน
นายเทิดศักดิ์ ทวีธีรธรรม ผู้อำนวยการอาวุโสฝ่ายวิจัยไทย บล.เอเชียพลัส กล่าวว่า ตลาดหุ้นไทยเช้านี้คาดว่าจะปรับตัวขึ้นได้ต่อจากวานนี้โดยจะทดสอบแนวต้านที่ 1,135 จุด ทั้งนี้จากการที่นักลงทุนต่างชาติยังซื้อสุทธิ แต่อย่างไรก็ตามยังมีปัจจัยต่างประเทศที่ต้องติดตามและอาจกดดันตลาดหุ้นไทย ปัจจัยเรื่องยุโรป สหรัฐอเมริกา ส่วนการเมืองในประเทศถือว่าทุกอย่างเดินหน้าเป็นไปตามกรอบเวลาทั้งการรับรองจำนวนสมาชิกสภาผู้แทนราษฎรและการเปิดประชุมสภา 
นอกจากนี้ราคาสินค้าโภคภัณฑ์หลัก อย่างน้ำมันดิบไนเม็กซ์ที่ลดลงในระดับ 99 ดอลลาร์/บาร์เรล ถือว่าอยู่ในระดับที่เหมาะคาดว่าจะสามารถยืนในระดับราคานี้ต่อเนื่องส่วนตลาดหุ้นดาวน์โจนที่ลดลงถึง 88 จุดคงไม่ส่งผลกระทบมากนักต่อตลาดหุ้นไทย
กรอบการลงทุนให้แนวรับที่ 1,120 จุด แนวต้านที่ 1,135 จุด